 A kò lé fáramọ bí ẹ sé fẹ maa pín owó Nàìjíríà: ALGON Ẹgbẹ náà kọ ìdá mẹtàlélógun ti àwọn gómìnà ti ṣètò fún wọn, bó tilẹ jẹ pé èyí gbé pééli díẹ sí ìdá ogun o lé diẹ ti wọn ń gba tẹlẹ lọ. Nínú ìpàdé wọn ní àwọn gómìnà mẹrẹrìndílógójì ti sọ nínú ìbéère wọn pé, ìdá mejilélógóji ni àwọn fẹ máà gba, èyí to jìnà sí ìdá mẹrìndínlọgbọn tí wọn ń gbà tẹlẹ. Èyí ló mú kí wọn dábàá pé kijọba apapọ ṣe adínkù owó tó ń pínfun ara rẹ, eyi to jẹ ìdá méjìléláàdọta, ko si sọ di ìdá mẹtàdínlógójì. Sáájú ní alága àjọ tó n rísi bí ìjọba ṣe n setò owó RMAFC Elias Mbam, tí ṣe àgbékalẹ ìgbìmọ tẹẹkótó ti yóò jòkó láti jíròrò lórí bi wọn yóò ṣe maa pin owo sí ipele ìjọba mẹtẹẹta. Mbam ní ìpínnu ìlànà ti àwọn fẹ gúnle yìí ni wọn ti dábàá tẹlẹ láye Obasanjo, èyí ti ìjọba ìbilẹ yòó ma gba ìdá mẹtàlélógun. Nínú ìfọrọwánilẹnuwò ti Punch fún ààrẹ gbogbo-gboo ẹgbẹ ALGON, ọgbẹni Alabi David sàlàyé pé, o ti wá di dandan bayìí láti gba iyé owó yìí, nítori ìṣẹ ribiribi tí ó ti wà lọrùn àwọn alága ìjọba ìbílẹ báyìí kii se kekere. Agbarijọpọ ẹgbẹ awọn ìjọba ìbílẹ jákèjádò orílẹ-èdè Nàìjíríà ALGON, tí ké sí ìjọba apapọ pé, ìlànà ti wọn fẹ máà fi pín owónàá oṣooṣù ko tẹ àwọn lọrùn rárá, àfi kí wọn máa pín ni ìdá márùndínlógójì nínú ìdá ọgọrùn. : ALGON: 35 la fẹ kíjọba àpapọ máa pín bíi owónàá fún ìjọba ìbilẹ 